Diari Oficial de la Generalitat Valenciana


Sumari del DOGV 4781, del 23-06-2004 (2004/6469)

RESOLUCIÓ de 17 de juny de 2004, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 12/2004, per a la provisió de llocs de treball de naturalesa funcionarial, sector administració especial, grup B, enginyers tècnics d'obres públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6469


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 17 de juny de 2004, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 12/2004, per a la provisió de llocs de treball de naturalesa funcionarial, sector administració especial, grup B, enginyers tècnics d'obres públiques. [2004/Q6469]
  
Per Resolució d'11 de febrer de 2004, de la Direcció General d'Administració Autonòmica, publicada en el Diari Oficial de la Generalitat Valenciana número 4.697, de data 23 de febrer de 2004, es va convocar concurs de mèrits número 12/2004, per a la provisió de llocs de treball de naturalesa funcionarial, sector administració especial, grup B, enginyers tècnics d'obres públiques.
  
Finalitzada l'avaluació dels mèrits dels concursants i la resta de tràmits d'execució de la convocatòria, la comissió de valoració va formular, en data 31 de maig de 2004, proposta definitiva d'adjudicació.
  
Per tant, i en exercici de les competències atribuïdes per l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Publicar en l'annex I la llista de tots els participants amb la puntuació definitiva, així com els exclosos i les seues causes.
  
Segon
  
Adjudicar, amb destinació definitiva, al personal fix que ha participat en el concurs de mèrits número 12/2004, els llocs de treball que s'especifiquen en l'annex II.
  
Tercer
  
Adjudicar, amb destinació definitiva, al personal que va superar les proves selectives corresponents a la Convocatòria 25/1999 i que ha participat en el concurs de mèrits número 12/2004, els llocs de treball que s'especifiquen en l'annex III.
  
Quart
  
Es declaren deserts els llocs de treball relacionats en l'annex VI.
  
Cinqué. Cessament
  
El personal que ocupa lloc de treball i ha obtingut destinació en el present concurs, cessarà d'ofici el dia 30 de juny de 2004.
  
Igualment, cessarà d'ofici el 30 de juny de 2004 el personal que estiga ocupant un lloc de treball adjudicat en el present concurs.
  
Sisé. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en els annexos II i III de la present resolució, tindrà lloc el dia 1 de juliol de 2004, a les 09.30 hores, a la seu de la Direcció General d'Administració Autonòmica, Servici de Selecció i Provisió, carrer del Miquelet, número 5, 2a, 46082 València.
  
Els efectes administratius i econòmics de la presa de possessió seran de l'1 de juliol de 2004.
  
Seté. Recurs
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, a comptar des de l'endemà de la publicació de la present resolució.